Document ID: /roh_data/filtered/fineweb-2-filterrobots_roh.jsonl.gz/16808

La gruppa da las bancas Raiffeisen ha fatg l'onn passà damain gudogn. Tuttina ha la gruppa nudà il terz meglier resultat da sia istorgia. La svieuta è s'augmentada per 2,7% sin 3,1 milliardas francs. Dentant èn ils custs da fatschenta creschids. Quai en emprima lingia pervi dad investiziuns en l'infrastructura, l'informatica e custs da regulaziun. Plinavant er pervi d'ina rectificaziun da la valur sin la participaziun da Leonteq en autezza da 69 milliuns francs.
Prognosas levet optimisticas
Era l’onn current quinta la gruppa cun grondas sfidas: D'ina vart pervia dal squitsch da marscha e da l’autra vart pervia da la concurrenza rinforzada. Tuttina quinta la Raiffeisen cun cifras pli autas che l'onn passà. Quai communitgescha la gruppa.
RR novitads 07:00